Τυφώνας: Η αληθινή ιστορία

Ο **Τυφώνας: Η αληθινή ιστορία** () είναι αμερικανική βιογραφική αθλητική δραματική ταινία του 1999 σε σκηνοθεσία και παραγωγή του Νόρμαν Τζούισον. Το σενάριο διασκευάστηκε από τον Αρμιάν Μπερνστάιν από την αυτοβιογραφία του Κάρτερ *The Sixteenth Round: From Number 1 Contender To 45472* (1974) και στο *Lazarus and the Hurricane: The Freeing of Rubin "The Hurricane" Carter* (1991) των Σαμ Τσάιτον και Τέρι Σουίντον. Πρωταγωνιστούν οι Ντένζελ Ουάσινγκτον, Βισέλλους Ρέον Σάνον και η Ντέμπορα Κάρα Ούνγκερ.

Η ταινία έλαβε θετικές κριτικές και κέρδισε αρκετά βραβεία, συμπεριλαμβανομένης της Χρυσής Σφαίρας Α' Ανδρικού Ρόλου για την ερμηνεία του Ουάσινγκτον, ο οποίος ήταν επίσης υποψήφιος για το Όσκαρ Α' Ανδρικού Ρόλου. Κυκλοφόρησε από την Universal Pictures στις Ηνωμένες Πολιτείες στις 29 Δεκεμβρίου 1999 και κέρδισε 74 εκατομμύρια δολάρια στο box office έναντι προϋπολογισμού 50 εκατομμυρίων δολαρίων.

Η ταινία αφηγείται την ιστορία του πυγμάχου μεσαίων βαρών Ρούμπιν "Ο τυφώνας" Κάρτερ, ο οποίος καταδικάστηκε για την διάπραξη της τριπλής δολοφονίας σε μπαρ στο Πάτερσον του Νιου Τζέρσεϊ. Η ποινή του αναιρέθηκε έχοντας περάσει σχεδόν 20 χρόνια στη φυλακή. Η ταινία επικεντρώνεται στη ζωή του Ρούμπιν Κάρτερ μεταξύ 1966 και 1985. Περιγράφει τον αγώνα του ενάντια στην καταδίκη για τον τριπλό φόνο και πώς αποφυλακίστηκε χάρη στην αγάπη και τη συμπόνια ενός εφήβου του Λέσρα Μάρτιν από το Μπρούκλιν και της Καναδικής ανάδοχης οικογένειάς του.

## Πλοκή
Το 1966, ο Ρούμπιν "Ο τυφώνας" Κάρτερ ήταν ένας κορυφαίος πυγμάχος μεσαίων βαρών και από πολλούς οπαδούς του αναμενόνταν να γίνει ο μεγαλύτερος πρωταθλητής πυγμαχίας στον κόσμο. Όταν όμως τρία θύματα βρέθηκαν δολοφονημένα έξω από ένα μπαρ στο Πάτερσον του Νιου Τζέρσεϋ, ο Κάρτερ και ο φίλος του Τζον Άρτις, επιστρέφοντας στο σπίτι από ένα άλλο κλαμπ στο Πάτερσον, σταματήθηκαν και ανακρίθηκαν από τον αστυνομία.

Αν και η αστυνομία ισχυρίστηκε ότι ο Κάρτερ και ο Άρτις ήταν αθώοι και, ως εκ τούτου, «δεν ήταν ποτέ ύποπτοι», ένας άνδρας ονόματι Άλφρεντ Μπέλο, ο οποίος ήταν επίσης ύποπτος για τις δολοφονίες, ισχυρίστηκε ότι ο Κάρτερ και ο Άρτις ήταν παρόντες τη στιγμή των δολοφονιών. Με βάση τη μαρτυρία του Μπέλο, ο Κάρτερ και ο Άρτις καταδικάστηκαν για την τριπλή ανθρωποκτονία στο μπαρ και ο Κάρτερ καταδικάστηκε σε τρεις φορές ισόβια κάθειρξη.

Καθ 'όλη τη διάρκεια της δίκης, ο Κάρτερ διακήρυτε την αθωότητά του, ισχυριζόμενος ότι η φυλή του, η καριέρα του στο μποξ καθώς και το έργο του ως ακτιβιστής των πολιτικών δικαιωμάτων ήταν οι πραγματικοί λόγοι για την καταδίκη του. Οκτώ χρόνια αργότερα, ο Μπέλο και ένας ύποπτος, ο Άρθουρ Μπράντλεϊ, οι οποίοι υποστήριζαν επίσης ότι ο Κάρτερ ήταν παρών στον τόπο των δολοφονιών, αναίρεσαν και απαρνήθηκαν την κατάθεση τους. Ωστόσο, ο Κάρτερ και ο Άρτις καταδικάστηκαν για άλλη μια φορά.

Ένας νεαρός έφηβος και θαυμαστής του Κάρτερ, ο Λέσρα Μάρτιν, ο οποίος συνεργάζεται με μια τριάδα Καναδών ακτιβιστών ξεκινά έναν αγώνα προκειμένου να ωθήσει την Πολιτεία του Νιου Τζέρσεϊ να επανεξετάσει την υπόθεση του Κάρτερ. Το 1985, το Ομοσπονδιακό Επαρχιακό Δικαστήριο αποφάσισε ότι η δίωξη στη δεύτερη δίκη του Κάρτερ είχε «σοβαρές συνταγματικές παραβιάσεις» και ότι η καταδίκη του βασίστηκε σε ρατσισμό και όχι σε γεγονότα. Ως αποτέλεσμα, ο Κάρτερ τελικά απελευθερώθηκε και συνόψισε την ιστορία του λέγοντας: «Το μίσος με έφερε σε αυτό το μέρος, η αγάπη με έβγαλε».

## Διανομή ρόλων

* Ντένζελ Ουάσινγκτον ως Ρούμπιν Κάρτερ
* Βισέλλους Ρέον Σάνον ως Λέσρα Μάρτιν
* Ντέμπορα Κάρα Ούνγκερ ως Λίζα Πίτερς
* Λιέβ Σρέιμπερ ως Σαμ Τσάιτον
* Τζον Χάνα ως Τέρι Σουίντον
* Νταν Χεντάγια ως Ντέλα Πέσκα
* Ντέμπι Μόργκαν ως Μέι Θέλμα Κάρτερ
* Κλάνσι Μπράουν ως υπαστυνόμος Τζίμι Γουίλιαμς
* Ντέιβιντ Πέιμερ ως Μάιρον Μπέλντοκ
* Χάρις Γιούλιν ως Λέον Φρίντμαν
* Ροντ Στάιγκερ ως δικαστής Λι Σαρόκιν
* Βίνσεντ Παστόρε ως Άλφρεντ Μπέλο
* Τζορτζ Όντομ ως Μπιγκ Εντ
* Μπεατρίς Βίντε ως Λουίζ Κόκερσαμ 
* Μπάντζα Ντζόλα ως Μομπούτου

## Κυκλοφορία
Η ταινία έκανε πρεμιέρα στις 17 Σεπτεμβρίου 1999, στο Διεθνές Φεστιβάλ Κινηματογράφου του Τορόντο. Επίσης παρουσιάστηκε στο Διεθνές Φεστιβάλ Κινηματογράφου του Βερολίνου στις 17 Φεβρουαρίου 2000.

Δύο εβδομάδες πριν από την έναρξη προβολής της στη Βόρεια Αμερική, πραγματοποιήθηκε η πρεμιέρα στο Mann Village Theatre του Λος Άντζελες. Πολλοί από τους συντελεστές ήταν παρόντες. Όταν ρωτήθηκε για την απεικόνισή του από τον Ντένζελ Ουάσινγκτον, ο Ρούμπιν Κάρτερ απάντησε ότι *δεν ήξερα ότι ήμουν τόσο όμορφος*. Ο Άρτις, φίλος του Κάρτερ που καταδικάστηκε μαζί του, είπε ότι *ένιωθε δέος να δει τι εξελίχθηκε και δεν έπρεπε να νιώσει την πίεση που ένιωσε εκείνη τη στιγμή*. Μια αντίρρηση έγινε από τον Λι Σαρόκιν, τον ομοσπονδιακό δικαστή που απελευθέρωσε τον Κάρτερ, λέγοντας ότι σε αντίθεση με την ερμηνεία του από τον Ροντ Στάιγκερ *Είμαι ένας πιο χαμηλών τόνων τύπος*.

## Παραγωγή
### Ανάπτυξη
Ο Νόρμαν Τζούισον ενδιαφέρθηκε για μια βιογραφική ταινία για τον Ρούμπιν Κάρτερ ήδη από το 1992.  Ο Ο παραγωγός Αρμιάν Μπέρνσταϊν αγόρασε τα δικαιώματα των γυρισμάτων μέσω της εταιρείας του Beacon Pictures και συνέχισε να γράφει τα πρώτα σενάρια ενώ ίδρυσε μια χρηματοδοτική συνεργασία με τον Ίρβινγκ Άζοφ.  Αρχικά, ο Τζούισον  θεώρησε ότι η ιστορία ήταν τόσο εκτεταμένη που θα ταίριαζε καλύτερα ως τηλεταινία. Μόλις ο Ντένζελ Ουάσινγκτον υπέγραψε συμβόλαιο για να υποδυθεί τον ομώνυμο χαρακτήρα του τίτλου, πέρασε μια μακρά προπόνηση πυγμαχίας και συνεργάστηκε στενά με τον Ρούμπιν Κάρτερ. Ο Ουάσινγκτον ανέφερε: *Είναι ενδιαφέρον και προκλητικό όταν το άτομο είναι εκεί, ζωντανό και στο δωμάτιο.* Τα γυρίσματα ξεκίνησαν τον Νοέμβριο του 1998, με τοποθεσίες τόσο στο Νιου Τζέρσεϊ - την κρατική φυλακή του Ανατολικού Τζέρσεϊ στο Τρέντον, όσο και στις πόλεις Άβενελ και Πάτερσον - και στο Τορόντο.

## Υποδοχή
### Box office
Η ταινία ξεκίνησε με περιορισμένη κυκλοφορία στη Βόρεια Αμερική στις 29 Δεκεμβρίου 1999. Τα ακαθάριστα έσοδα της πρώτης εβδομάδας ήταν  384.640  δολάρια (11 αίθουσες) και οι συνολικές εισπράξεις για την προβολή της ανήλθαν σε 50.668.906 δολάρια. Στην ευρύτερη κυκλοφορία της, η ταινία προβλήθηκε σε 2.148 αίθουσες και σταμάτησε την εβδομάδα της 14ης Απριλίου 2000. Συνολικά η ταινία ήταν σε κυκλοφορία δεκαέξι εβδομάδες.

### Κριτικές
Ο Ρότζερ Ίμπερτ, κριτικός κινηματογράφου για τους Chicago Sun Times, άρεσε η ταινία και η ερμηνεία, και έγραψε: «Αυτή είναι μια από τις υπέροχες ερμηνείες του Ντένζελ Ουάσινγκτον, στο ίδιο επίπεδο με τη δουλειά του στο Μάλκολμ Χ.... Ο Ουάσινγκτον ως τυφώνας Κάρτερ είναι λιτός, συγκεντρωμένος, γεμάτος θυμό και υπερηφάνεια.... Αυτό είναι δυνατό πράγμα και μου προκάλεσε έκπληξη, αφού ένιωσα κάποια ανυπομονησία στις προηγούμενες εκδόσεις της ταινίας, που βρέθηκα τόσο βαθιά απορροφημένος στη δεύτερη και τρίτη του πράξη, μέχρι που στο τέλος με πήραν τα δάκρυα. Αυτό που με επηρεάζει συναισθηματικά στις ταινίες δεν είναι ποτέ η θλίψη, αλλά η καλοσύνη».  
 
Ο ιστότοπος ανασκόπησης κριτικών Rotten Tomatoes, δίνει βαθμολογία (Αυγούστος 2021) θετικής έγκρισης 83% βασισμένες σε 113 κριτικές με μέσο όρο 7.90/10. Η κριτική συναίνεση του ιστότοπου αναφέρει: «Χάρη σε μεγάλο βαθμό σε μία από τις πιο ισχυρές ερμηνείες του Ντένζελ Ουάσινγκτον στον κινηματογράφο, το *Τυφώνας: Η αληθινή ιστορία* είναι ένα συγκινητικό, εμπνευσμένο αθλητικό δράμα, ακόμα κι αν παίρνει λίγα ρίσκα στην αφήγηση της ιστορίας του». Στο Metacritic στην ταινία αποδίδεται μέσος όρος βαθμολογίας 74 στα 100, με βάση 30 κριτικές, υποδεικνύοντας «γενικά ευνοϊκές κριτικές».

## Ανακρίβειες
Ο πρώην παγκόσμιος πρωταθλητής πυγμαχίας μεσαίων βαρών, Τζόι Τζαρντέλλο, μήνυσε τους παραγωγούς της ταινίας για συκοφαντική δυσφήμιση για την απεικόνιση του αγώνα του με τον Κάρτερ ως *ρατσιστική λύση*. *Αυτό είναι ένα αστείο, [δήλωσε στη Νέα Υόρκη Daily News ] ποτέ δεν με χτύπησε τόσο πολύ σε 15 γύρους. Σχεδόν κάθε ειδικός στην πυγμαχία τότε και τώρα θα σας πει ότι κέρδισα τον αγώνα*.Ο διαιτητής Ρόμπερτ Πόλις του αγώνα που έκρινε τον αγώνα 72–66 υπέρ του Τζαρντέλλο δήλωσε: *Απεικονίζουν τον Τζόι Τζαρντέλλο ως έναν ανίκανο πυγμάχο. Νόμιζα ότι ήταν γελοίο*.  Ακόμη και ο ίδιος ο Κάρτερ συμφώνησε ότι ο Τζαρντέλλο ήταν ο νόμιμος νικητής. Τελικά, η υπόθεση διευθετήθηκε εξωδικαστικά, με τους παραγωγούς να πληρώνουν αποζημιώσεις στον συνταξιούχο πρωταθλητή και με τον Τζούισον να συμφωνεί να κάνει μια δήλωση στην έκδοση του DVD ότι *ο Τζαρντέλλο χωρίς αμφιβολία ήταν ένας μεγάλος πυγμάχος*.

Μερικοί κριτικοί μίλησαν για ανακρίβειες στην αφήγηση της ιστορίας. Ο ραδιοφωνικός παρουσιαστής Λάρι Έλντερ περιέγραψε ορισμένες ανακρίβειες και συζήτησε μερικές από τις προηγούμενες εγκληματικές ενέργειες του Κάρτερ. Ο δημοσιογράφος των Irish Times, Τζορτζ Κίμπαλ, συζήτησε τις αντιδράσεις των μέσων ενημέρωσης σχετικά με τις ιστορικές ανακρίβειες και την πιθανότητα να κοστίσουν στην ταινία μια υποψηφιότητα για τα βραβεία Όσκαρ. Ο Πωλ Μουλσάιν, αρθρογράφος για την εφημερίδα The Star-Ledger, ανέφερε για τις ανακρίβειες της ταινίας σχετικά με τον προγενέστερο εγκλεισμό του Κάρτερ, επισημαίνοντας ότι η ταινία έδωσε την εντύπωση ότι ο Κάρτερ είχε φυλακιστεί για να πολεμήσει ενάντια στην κακοποίηση, ενώ ο εγκλεισμός του ήταν για κλοπές ως ενήλικας. Ο Μουλσάιν έθεσε επίσης ζητήματα σχετικά με την απεικόνιση του αγώνα εναντίον του Τζαρντέλλο.

## Παραπομπές


## Εξωτερικοί σύνδεσμοι
*
* 
* 
*
*

 

Κατηγορία:Ταινίες του 1999
Κατηγορία:Αμερικανικές ταινίες της δεκαετίας 1990
Κατηγορία:Αμερικανικές αθλητικές ταινίες
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Νόρμαν Τζούισον
Κατηγορία:Ταινίες παραγωγής Universal Pictures
Κατηγορία:Ταινίες παραγωγής Touchstone Pictures
Κατηγορία:Ταινίες βασισμένες σε βιβλία
Κατηγορία:Ταινίες βασισμένες σε βιογραφίες
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες γυρισμένες στον Καναδά
Κατηγορία:Ταινίες με θέμα τον ρατσισμό
Κατηγορία:Ταινίες τοποθετημένες σε φυλακές
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)